Okresná prokuratúra Zvolen 
Trhová 1, 960 19 Zvolen 1 	

Sp. zn. : 3 Pv 194/13/6611	Zvolen, 9.7.2013
EEČ : 2-51-115-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 2 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Zvolen
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, 
	povolanie: XXXXX
aj napriek tomu, že mu bola  rozsudkom  sudkyne Okresného súdu  Zvolen číslo konania XXXXX zo dňa 30.05.2005 právoplatným dňa 06.09.2005 uložená povinnosť prispievať na výživu maloletej XXXXX, narodenej XXXXX mesačne sumou 640 Sk (21,24 €) od XXXXX splatných vždy do 15 - teho dňa v mesiaci vopred k rukám matky dieťaťa XXXXX, narodenej XXXXX si túto svoju zákonnú povinnosť  v období od dňa 23.10.2011 do súčasnosti v obci XXXXX okres XXXXX a na iných miestach riadne a včas neplnil, keď v predmetnom období poukázal na výživnom len sumu 350 €, odo dňa 22.07.2011 bol evidovaný na príslušnom úrade práce a poberal dávky v hmotnej núdzi, a v období od 01.11.2011 do 16.02.2012 a od 22.06.2012 do 21.12.2012 bol zamestnaný ako dohodár vo firme XXXXX čím mu vznikol dlh na výživnom voči oprávnenej XXXXX, narodenej XXXXX, trvale bytom XXXXX vo výške  53,56 €, 

lebo zanikla trestnosť činu

Odôvodnenie:
	Uznesením vyšetrovateľky PZ  OKP Zvolen zo dňa XXXXX ČVS: XXXXX bolo podľa § 199 ods. 1 Tr. poriadku začaté trestné stíhanie a následne uznesením vyšetrovateľky PZ OKP Zvolen zo dňa  XXXXX ČvS: XXXXX bolo podľa ustanovenia § 206 ods. 1 Tr. poriadku vznesené obvinenie XXXXX, narodenému XXXXX v XXXXX pre prečin zanedbania povinnej výživy podľa § 207 ods. 2, ods. 3 písm. c/ Tr. zákona na tom skutkovom základe, že aj napriek tomu, že mu bola rozsudkom sudkyne Okresného súdu  Zvolen  číslo konania XXXXX zo dňa 30.05.2005 právoplatným dňa 06.09.2005 uložená povinnosť prispievať na výživu maloletej XXXXX, narodenej XXXXX mesačne sumou 640,-- Sk (21,24 €) od XXXXX splatných vždy do 15 - teho dňa v mesiaci vopred k rukám matky dieťaťa XXXXX, narodenej XXXXX si túto svoju zákonnú povinnosť v období od dňa 23.10.2011 do súčasnosti v obci XXXXX okres XXXXX a na iných miestach riadne a včas neplnil, keď v predmetnom období poukázal na výživnom len sumu 350 €, odo dňa 22.07.2011 bol evidovaný na príslušnom úrade práce a poberal dávky v hmotnej núdzi, a v období od 01.11.2011 do 16.02.2012 a od 22.06.2012 do 21.12.2012 bol zamestnaný ako dohodár vo firme XXXXX, čím mu vznikol dlh na výživnom voči oprávnenej XXXXX, narodenej XXXXX trvale bytom XXXXX vo výške  53,56 € a tak konal, hoci bol trestným rozkazom samosudcu Okresného súdu Levice  číslo konania XXXXX zo dňa XXXXX právoplatným dňa XXXXX  uznaný vinný z prečinu zanedbania povinnej výživy  podľa § 207 odsek 1 Tr. zákona.  

	V priebehu prípravného konania bola zmenená právna kvalifikácia skutku na prečin zanedbania povinnej výživy podľa § 207 ods. 2 Tr. zákona.  
	
	Obvinený v prípravnom konaní oľutoval svoje konanie a prejavil snahu dlžnú sumu uhradiť v celom rozsahu.  

	Poškodená XXXXX  v prípravnom konaní uviedla, že jej dcéra netrpela núdzou. Následne dňa 20.06.2013 svojím podpisom na úradnom zázname potvrdila, že v obci XXXXX v budove Obecného úradu prevzala  z rúk vyšetrovateľky peňažnú hotovosť vo výške 75 €, ktoré prostredníctvom vyšetrovateľky poukázal obvinený XXXXX ako dlh na výživnom za obdobie od 23.10.2011 do dňa 30.05.2013 a zároveň aj bežné výživné za mesiac jún 2013 vo výške 21,24 €. Pred svedkom pracovníkom Obecného úradu XXXXX svojím vlastnoručným podpisom potvrdila, že obvinený zaplatil celý dlh na výživnom. Uvedená skutočnosť bola preukázaná fotokópiou poštového poukazu na sumu 75 €. 	

	Podľa §  207 ods. 2 Tr. zákona kto sa najmenej tri mesiace v období dvoch rokov  úmyselne vyhýba  plneniu svojej zákonnej povinnosti vyživovať alebo zaopatrovať iného potrestá sa odňatím slobody až na tri roky. 
	Podľa § 86 ods. 1  písm. a/ Tr. zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.  
	Podľa § 215 ods. 1 písm. h/ Tr. poriadku  prokurátor zastaví trestné stíhanie ak zanikla trestnosť činu.  

	Vzhľadom na citované ustanovenia, nakoľko obvinený splnil svoju povinnosť skôr, než sa súd odobral na záverečnú poradu a uhradil celý dlh na výživnom, zároveň zaplatil bežné výživné za mesiac jún 2013, pričom maloletá XXXXX netrpela v predmetnom období núdzou, a teda neplnenie vyživovacej povinnosti zo strany obvineného nezanechalo na nej trvalo nepriaznivé následky, je postup v zmysle ustanovenia § 215 ods. 1 písm. h/ Tr. poriadku zákonný. Preto som rozhodla tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Zuzana Šimiaková
prokurátorka